**Správa –**

**o výchovno-vzdelávacej činnosti,**

**výsledkoch a podmienkach**

**Materskej školy sv. Lujzy v Ružomberku**

**za školský rok 2019/20**

 **Predkladá:** Mgr. Elena Chachaľáková, riaditeľka

**Prerokovaná na pedagogickej rade dňa:** 7.10. 2020

**Schválená zriaďovateľom školy dňa:**

**Stanovisko zriaďovateľa:**

Kongregácia Milosrdných sestier sv. Vincenta- Satmárok, Vrícko 195

**schvaľuje**

Správu o výsledkoch a podmienkach výchovno-vzdelávacej činnosti

Materskej školy sv. Lujzy v Ružomberku

.................................................

Mgr. Lucia Ivančáková, s. M. Belarmína

provinciálna predstavená - zriaďovateľ

**Podľa vyhlášky Ministerstva Školstva SR 9/2006 Z.z.**

***§ 2. ods. 1 pís. a)***

**Základné identifikačné údaje**

|  |  |
| --- | --- |
|  |  |
| **Názov školy**  | Materská škola sv. Lujzy |
| **Adresa školy** | Nám. A. Hlinku č. 67; 034 01   Ružomberok |
| **Telefón** | 0948 725 580 |
| Web | www.skolka.satmarky.sk |
| **E-mail** | skolka@satmarky.sk  |
| **Zriaďovateľ** | [**Kongregácia Milosrdných sestier sv. Vincenta-Satmárok**](http://www.satmarky.sk/pg/komunita_provincia/)Sídlo: 038 31 Vrícko 195 |

**Mená vedúcich zamestnancov školy s určením ich funkcie**

|  |  |  |  |
| --- | --- | --- | --- |
|  |  |  |  |
|  | **Priezvisko, meno** | **Služ. mobil** | **e-mail/ poznámka** |
| **Riaditeľka** | Chachaľáková Elena,Mgr. | 0948 725 580 | skolka@satmarky.sk |

**Poradné orgány školy**

* **Rada školy**

**Údaje o Rade školy:**

Rada školy pri MŠ sv. Lujzy v Ružomberku bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

**Členovia Rady školy:**

* Mgr. Anna Kráľová - s. M. Bronislava - predseda Rady školy, zástupca zriaďovateľa
* Mgr. Katarína Hrušková - zástupca rodičov
* Ing.arch. Dávid Goč – zástupca rodičov
* Mgr. Katarína Zvalová- s. M. Fabiola - zástupca pedagogických zamestnancov
* Lucia Jurčová - s. M. Nikola - zástupca nepedagogických zamestnancov
* Mgr. Mária Drobňáková – s. M. Dagmar - zástupca zriaďovateľa
* Mgr. Henrieta Žilková - s. M. Noemi - zástupca zriaďovateľa

Kontakt:  e-mail:    Rada.MSsvLujzy@gmail.com

Rada školy zasadala v školskom roku 2019/20 8.10. 2019. Na zasadnutí bola predstavená Koncepcia rozvoja školy, Školský vzdelávací program Srdiečko a následne prerokovaný. Bol prerokovaný Školský poriadok a Denný poriadok na šk. rok 2019/20, bola predstavená Správa o výchovno- vzdelávacej činnosti za šk. rok 2018/19 a prerokované otázky, týkajúce sa chodu MŠ.

Rada školy spolupracuje s vedením školy a so zriaďovateľom.

* **Pedagogická rada** - členmi sú pedagógovia materskej školy
* **Metodické združenie** - členmi sú pedagógovia materskej školy

**Vedúca:** Mgr.Katarína ZVALOVÁ, s. Fabiola

***§ 2. ods. 1 pís. b)***

**Údaje o počte žiakov**

|  |  |
| --- | --- |
|  |  |
| Počet tried:  | **3** |
| Počet detí v MŠ: | **69** |
| Počet chlapcov: | **36** |
| Počet dievčat: | **33** |

|  |  |
| --- | --- |
|  |  |
| Počet detí s odloženou školskou dochádzkou: | **2** |
| Počet predškolákov: | **23** |
| Počet vyšetrených detí MŠ v PPP: | **0** |
| Počet detí so špeciálnymi výchovno – vzdelávacími potrebami: | **0** |

|  |  |
| --- | --- |
| Podrobnejšie informácie: |  |
| Počet detí – trieda 3-4 ročných detí: | **23** |
| Počet detí - trieda 4-6 ročných detí: | **23** |
| Počet detí – trieda 5-6 ročných detí:  | **23** |

***§ 2. ods. 1 pís. c)***

**Zapísaní žiaci do ZŠ**

|  |  |
| --- | --- |
|  |  |
| Počet zapísaných detí do prvého ročníka ZŠ: | **23** |
| Počet prijatých detí do prvého ročníka ZŠ: | **21** |
| Počet prijatých detí do prípravného ročníka ZŠ: |  **1** |
| Počet detí s odloženým začiatkom povinnej školskej dochádzky  | **1** |

***§ 2. ods. 1 pís. e)***

**Dochádzka detí**

|  |  |
| --- | --- |
|  |  |
| Priemerná dochádzka za šk. rok | **48 detí** na deň |
| Najvyššia bola v mesiaci september a január | **51-52 detí** na deň |
| Najnižšia bola v mesiaci október a december | **44-45 detí** na deň |

***§ 2. ods. 1 pís. f)***

**Štruktúra tried**

|  |  |  |  |
| --- | --- | --- | --- |
|  |  |  |  |
|  | **Počet tried** | **Počet detí** | **Počet indiv. integrovaných detí** |
| **Bežných tried** | 3 | 69 | 0 |
| **Špeciálnych tried** | 0 | 0 | 0 |
| **Pre nadaných** | 0 | 0 | 0 |
| **Spolu** | 3 | 69 | 0 |

|  |  |
| --- | --- |
| **Krúžky:** |  |
| Anglický jazyk (dve skupiny): | **31 detí** |
| Folklórny krúžok (dve skupiny): | **30 detí** |
| Výtvarný krúžok (dve skupiny):  |  **20 detí** |

***§ 2. ods. 1 pís. g)***

**Údaje o počte zamestnancov**

**a plnení kvalifikačného predpokladu pedagogických zamestnancov školy**

|  |  |
| --- | --- |
| **Zamestnanci:** |  |
| Učiteľ: | **6** |
| Prevádzkový zamestnanec: | **6** |

|  |  |
| --- | --- |
|  | **Priezvisko, meno** |
| **Učiteľka** | Zvalová Katarína, Mgr. – s. Fabiola |
| **Učiteľka** | Littvová Katarína, Bc. |
| **Učiteľka** | Visocká Valéria, Mgr. – s. Serafína |
| **Učiteľka** | Vorčáková Monika, Bc.  |
| **Učiteľka** | Dudášiková Eva, Mgr. (po nej Kišová Eliška, Bc.) |
|  |  |
| **Prevádzkový zamestnanec** | Janigová   Magdaléna |
| **Prevádzkový zamestnanec** | Šulíková Alena |
| **Prevádzkový zamestnanec** | Jurčová Lucia – s. Nikola |
| **Prevádzkový zamestnanec** | Rošteková Agáta |
| **Prevádzkový zamestnanec** | Beniačová Blažena |
| **Prevádzkový zamestnanec** | Lenčová Anna |

|  |
| --- |
| **Kvalifikovanosť pedagogických pracovníkov** |
| Počet | **nekvalifikovaných** | **kvalifikovaných** | **spolu** |
| **učiteľov** | 0 | 6 | 6 |

***§ 2. ods. 1 pís. h)***

**Vzdelávanie zamestnancov MŠ**

|  |
| --- |
| **Kvalifikovanosť pedagogických pracovníkov** |
|  | **Titul, Meno, Priezvisko** | **Druh vzdelávania** | **Vzdelávacia inštitúcia** | **Názov vzdelávacieho programu** | **Poznámka** |
|  | Mgr. Elena Chachaľáková | Funkčné vzdelávanie | KU Ružomberok |  |  prebieha |
|  | Bc. Katarína Littvová |  kvalifikačné | KU Ružomberok | Učiteľstvo pre primárne vzdelávanie |  prebieha |
|  |  Bc. Monika Vorčáková  | AdaptačnéKvalifikačné  | MŠ sv. LujzyKU Ružomberok | Učiteľstvo pre primárne vzdelávanie | UkončenéUkončené |
|  |  Bc. Eliška Kišová  |  adaptačné | MŠ sv. Lujzy |  |   začala |
|  |  Mgr. Valéria Visocká |  inovačné | Společnosť pedagogiky F. Ketta, z.s.Dolní Benešov | Zákl. kurz Celistvej na zmysel zameranej pg. F. Ketta so zameraním na predprimárne vzdelávanie |  ukončené |

***§ 2. ods. 1 pís. i)***

**Aktivity a prezentácia na verejnosti**

* **September:**
	+ Návšteva chrámu – spojená s modlitbou, zverenie sa do Božej ochrany počas celého roka, spoznanie chrámu
	+ Oslava menín Panny Márie v kláštornej kaplnke – u sestričiek Satmárok a modlitba k Panne Márii
	+ Požehnanie detí – návšteva kňaza – akcia prospešná pre vzájomné vzťahy
	+ Tvorenie z prírodnín – spoznávanie prírodného materiálu
	+ Turistická vychádzka na Kalváriu: zdravým pohybom sme rozvíjali základné psychomotorické kompetencie detí a mali možnosť poznávať, čo všetko je dôležité a potrebné pre správneho turistu
	+ Návšteva prvákov v ZŠ: vynikajúca akcia, kde deti i žiaci prehĺbili svoje vzťahy, spoznali prostredie ZŠ a učenie počas vyučovacej hodiny
	+ Návšteva železničnej a autobusovej stanice – akcia úspešná, pre spoznanie dopravných prostriedkov
	+ Bábkové divadlo – o dennom režime v MŠ
* **Október:**
	+ Návšteva záhradnej kaplnky P. Márie u sestričiek – vzájomné vzťahy medzi sestričkami a MŠ, povzbudenie sa príkladom Panny Márie v jej mesiaci
	+ Návšteva drobnochovu – rybičky
	+ Návšteva zelovocu (v rámci aktivít, smerujúcich k prevencii obezity detí)
	+ Ovocná prehliadka s ochutnávaním - zapojenie všetkých zmyslov pri kontakte so zeleninou a ovocím, jeho význam, prevencia
	+ Návšteva starších – návšteva sestier Satmárok
	+ Hudobno – zábavný program o doprave – na rozvoj poznania dopravy
	+ Zapojenie sa do VV súťaže: Netradičné jablko
	+ Návšteva kaplnky GSA – jej požehnanie a príchod relikvií bl. Anny Kolesárovej
	+ Hračky na misie – d. pomáhali rodičom pri príprave oblečenia na misie v Afrike
	+ Plavecký kurz – akcia veľmi prospešná pre zdravý fyzický rozvoj dieťaťa a naučenie sa plávania
* **November:**
	+ Spomienka na zosnulých, návštevy cintorína – deti si uvedomili hodnotu života, pomodlili sa za zosnulých príbuzných a prehĺbili rodinné vzťahy
	+ Deň poľovníctva – vystúpenie v Liptovskom múzeu a prezretie si prírodovednej expozície
	+ Ručné vyrábanie papiera – akcia veľmi prospešná pre pochopenie recyklácie papiera a enviromentálnu výchovu
	+ Deň materských škôl – výtvarná prezentácia „Obrázky z mesta“ na KU – získanie ocenení pamätných listov
	+ Exkurzia z biológie o ľudskom tele – na GSA
	+ Malí zdravotníci – študenti Zdravotnej školy praktickými ukážkami ukázali deťom prvú pomoc
	+ Divadielko o čase a časových vzťahoch
* **December:**
	+ Výroba a posvätenie adventných vencov – deti si ich samé urobili. Akcia na prehĺbenie vzťahov s farnosťou
	+ Oslava Mikuláša v MŠ – Kultúrny program detí Mikulášovi a rodičom
	+ Zhotovenie pozdravov na Vianoce pre MŠ, školy a inštitúcie v okolí – deti si mali možnosť uvedomiť spolupatričnosť s ostanými MŠ a inštitúciami
	+ Koledovanie - prianie sviatkov a spolupatričnosť s rôznymi inštitúciami a školami v meste
	+ Najkrajší snehuliak – súťaž v stavaní snehuliakov v školskej záhrade – táto akcia bola zároveň prevenciou proti obezite detí, podporila súťaživosť detí, tvorivosť, pohyb a motoriku
	+ Zhotovovanie betlehemov – ktoré si deti vzali domov, pochopenie významu betlehemov
	+ Kultúrne vystúpenie divadla Alkana: „Popoluška“
	+ Predvianočný kultúrny program v L. Múzeu- vianočné ľudové zvyky a remeslá
	+ Zdobenie vianočného stromčeka a nacvičovanie kolied – rozvoj kultúrneho povedomia
	+ Duchovná obnova manželov – krásna akcia pre vzájomné vzťahy s MŠ a rozvoj manželstiev
	+ Návšteva relikvií sv. Vincenta a modlitba pri ňom – na prehĺbenie vzťahov so sv. Vincentom
* **Január:**
	+ Koleda v MŠ – akcia na vzájomné sa spoznanie a uvedomenie si významu Božieho požehnania domu a Božej prítomnosti s nami
	+ Hračky od Ježiška – uvedomenie si potreby ďakovania za prijaté dary
	+ Návšteva zimného štadióna – deti spoznali priestory štadióna
	+ Kŕmime vtáčiky v zime a vyrábame im búdky – akcia zameraná na uvedomenie si potreby starostlivosti o zvieratká v zime
	+ Návšteva prvákov v ZŠ sv. Vincenta
	+ Lopárovačka – vynikajúca akcia pre zdravý pobyt vonku
	+ Lyžiarsky výcvik – na posilnenie pohybu detí a naučenie sa a zdokonalenie lyžovania
	+ Divadielko „Moja rodina a pomoc v nej“ – o pomoci v rodine, o význame rodiny
	+ Starší pomáhajú mladším – akcia zameraná na posilnenie vzájomných vzťahov
	+ Beseda so stomatologičkou – akcia zameraná na prevenciu vzniku zubného kazu
* **Február:**
	+ Narodeniny MŠ - tento deň sme prežili v slávnostnej a ďakovnej atmosfére za 9 rokov existencie MŠ
	+ Karneval – úspešná akcia, aj čo sa týka zábavy detí, aj spolupráce s rodičmi. Všetky deti boli pekne pripravené, zabávali sa spolu
	+ Kreslím sám seba – akcia bola uskutočnená počas edukácie detí. Deti mali možnosť vnímať podobnosti i rozdiely medzi sebou
	+ Lopárovačka – vynikajúca akcia pre zdravý pobyt vonku
	+ Návšteva kaplniek v cirkevných školách – dobrá akcia na vzájomné vzťahy
	+ Korčuliarsky kurz na Zimnom štadióne - na posilnenie pohybu detí a naučenie sa a zdokonalenie korčuľovania
* **Marec:**
	+ Návšteva knižnice – deti si len počas vychádzky prezreli priestory knižnice zvonku a vstupné priestory knižnice
	+ Bábkové divadielko - o doprave

***§ 2. ods. 1 pís. j)***

**Projekty, do ktorých je škola zapojená**

Materská škola je alebo bola v tomto šk. roku zapojená do projektu:

* Školský mliečny program
* Školské ovocie a zelenina
* Výroba ručného papiera (projekt firmy MONDI)
* Výhra projektu firmy Mondi – Obnova a doplnenie detského ihriska – záhradné lavičky
* Výhra na kroje na folklórny krúžok

***§ 2. ods. 1 pís. l)***

**Materiálno-technické podmienky**

Materská škola je umiestnená v samostatnej **budove v centre mesta Ružomberok,** na Námestí A. Hlinku, kde sa sústreďuje časť občianskej vybavenosti mesta.

**Budova** sa skladá zo staršej, prestavanej časti a dvoch nových, pristavených častí. Budova je štvorpodlažná. Priestory školy sú prispôsobené podmienkam pre predškolské zariadenie: v nových častiach budovy sú 3 herne (jedna na prízemí, druhá na medziposchodí a tretia na 1. poschodí s vlastným klimatizačným zariadením), každá so samostatnou spálňou, sociálnym zariadením a kúpeľňou.

**V herniach** je nábytok, zodpovedajúci veku a potrebám detí rozdelený do hracích kútikov (kuchynka, knižnica..). Prostredie miestností materskej školy je estetické a podnetné pre deti a ich činnosti. Hračky patria k nezastupiteľnému vybaveniu materskej školy. Dopĺňajú sa priebežne, podľa potreby, s ohľadom na ich kvalitu a primeranosť veku. Detská a odborná literatúra, učebné pomôcky, telovýchovné náradie a náčinie, hudobné nástroje, didaktická a audiovizuálna technika, pomôcky dramatického a výtvarného charakteru sú súčasťou materskej školy. Učiteľská knižnica sa dopĺňa priebežne, podľa ponuky zaujímavých a certifikovaných publikácií. Detskú knižnicu tiež dopĺňame podľa žánrovej ponuky, ale i možností. Učebné pomôcky dopĺňame podľa potrieb. Spotrebný materiál na výtvarné, grafomotorické, pracovné činnosti je dostatočné zabezpečený, dopĺňaný podľa potrieb. Pracovné zošity majú len 4-5 ročné a 5-6 ročné deti, pre 3-4 ročné deti kopírujeme z prac. zošitov pre ich vekovú kategóriu pracovné listy. Vo vých.-vzdel. činnostiach používame audiovizuálnu techniku, projektor, prenosné PC, ako i internet, ktorý je v celej budove. Nakoľko MŠ nemá zatiaľ vlastnú počítačovú miestnosť, na rozvíjanie spôsobilostí v oblasti počiatočnej digitálnej gramotnosti detí používame prenosné PC.

**Nábytok** triedy rešpektuje antropometrické požiadavky, je jednoduchý, prispôsobený počtu detí, je umývateľný a bezpečný, deti si z neho bezproblémovo vyberú hračky a majú ich kedykoľvek k dispozícii.

 V herniach a v jedálni sú steny zdobené maľbami s detskou a rozprávkovou tematikou. V oknách sú namontované žalúzie. V spálňach má každé dieťa svoje ležadlo. Perinky, vankúše a posteľná bielizeň sú nové s detskou tematikou, v kúpeľni má každé dieťa svoj vešiak na uterák a stojan na pohár so zubnou pastou. Na 1. poschodí, pri herni sa nachádza učebňa, ktorá slúži na špecializované aktivity, krúžky. Na prízemí sa nachádza kuchyňa, výdajňa jedla, dve jedálne, šatňa. V jedálniach sú stoly so stoličkami pre deti s umývateľnou podlahou.

**Šatňa** detí sa nachádza na prízemí, kde majú deti skrinky, vešiaky i poličky so svojimi značkami na odkladanie oblečenia. Šatňa slúži ako filter oddeľujúci čistú prevádzku škôlky od vstupných priestorov.

Na prízemí sa taktiež nachádza aj šatňa pre zamestnancov. Kancelária sa nachádza na 2. poschodí. Sociálne zariadenia pre zamestnancov sú na prízemí i na 1. poschodí.

Na 1. poschodísa nachádza: priestor pre vykurovací kotol a zásobník TÚV, práčovňa, kúpeľňa, WC pre personál, dva sklady, riaditeľňa a návštevná miestnosť a spoločenská miestnosť pre deti.

V suteréne sa nachádza: šatňa pre nepedagogických zamestnancov, pohotovostné WC, upratovací kumbálok, výlevka, suché sklady na potraviny, chladný sklad, miestnosť na čistenie zeleniny.

**Bezbariérovosť** je zabezpečená na celom prízemí – vstup, herňa, spálňa, hygienické zariadenie, jedáleň, chodba, šatňa.

Materská škola má svoj vlastný **školský dvor**, ktorý je sčasti vydláždený a z väčšej časti zatrávnený. Na vydláždenej časti sa nachádza priestor na odkladanie detských bicyklov. V školskom dvore, na zatrávnenej časti, sa nachádza vlastné detské ihrisko s preliezkami a záhradný domček na odkladanie náradia. Na vydláždenej časti sa nachádza krytý altánok so stolmi a lavičkami. Ihrisko je dostatočne oplotené a tak chránené pred vstupom zvierat a cudzích osôb. Nakoľko MŠ nemá vlastnú telocvičňu, telovýchovné aktivity sa realizujú v herniach, v prípade priaznivého počasia v exteriéri materskej školy. Spolupracujeme zo ZŠ sv. Vincenta a Gymnáziom sv. Andreja a niekedy na telovýchovné aktivity používame telocvičňu školy.

**Strava** sa pripravuje denne v kuchyni školskej jedálne v našej MŠ.

**Z materiálnej stránky sa nám podarilo:** zakúpiť do MŠ: dovybavenie tried – učebné pomôcky a hračky, učiteľské kreslo, rádio, reproduktory do všetkých troch tried; vykonala sa revízia a renovácia detského ihriska; revízie elektrických a plynových zariadení, prenájom a dezinfekcia dávkovačov vody v triedach, zakúpil sa kalibrovaný teplomer, chladnička. Maľovala sa kuchyňa, tepovali všetky koberce. Podarilo sa vyhrať projekt MONDI: Obnova a doplnenie detského ihriska – záhradné lavičky.

 **Psychohygienické podmienky**

V zostavovaní denného režimu detí boli rešpektované psychohygienické potreby detí, ktoré sa dali do súladu s podmienkami edukačnej činnosti. Hygiena pracoviska je na veľmi dobrej úrovni.

***§ 2. ods. 1 pís. m)***

**Finančné a hmotné zabezpečenie (ku dňu 31.12. 2019)**

|  |  |
| --- | --- |
| **Zdroje financovania** | **224.269,40 €** |
| Dotácia z Mesta RK |  176.655,00 € |
| Dotácia z KŠÚ ZA (predškoláci) |  4.470,00 € |
| Dotácia z ÚPSVaR MT ( hmotná núdza) |  3.322,80 €  |
| Príspevky od zamestnancov ( strava) |  4.764,92 € |
| Príspevky od rodičov |  33.136,48 € |
|  za pobyt |  17.170,00 € |
|  za stravu |  12.749,45 € |
|  ostatné |  3.217,03 € |
| Príspevky od iných organizácií |  1.920,20 € |

|  |  |
| --- | --- |
| **Použitie zdrojov - náklady** | **228.918,57 €** |
| Mzdy + odvody |  195.508,47 € |
| Spotreba energií |  4.252,03 € |
|  plyn |  2.137,29 € |
|  el. energia |  1.478,32 € |
|  vodné + stočné |  636,42 € |
| Materiálne náklady |  21.803,93 € |
| Dodávka služieb |  6.207,21 € |
| Opravy a udržiavanie |  1.060,48 € |
| Ostatné náklady |  86,45 € |

|  |  |
| --- | --- |
| **Výsledok hospodárenia** | * **4.649,17 €**
 |

***§ 2. ods. 1 pís. n)***

**Plnenie stanoveného cieľa**

Koncepčný zámer MŠ mal definované tieto ciele, ktoré sa nám počas školského roka darilo plniť:

* prehlbovali sme a rozvíjali kresťanskú orientáciu školy, vytvárali v škole pokojnú atmosféru, aby deti nadobúdali pocit istoty, bezpečia a lásky
* obohacovali sme výchovu a vzdelávanie dieťaťa o náboženské a duchovné prvky
* pomáhali sme rodine vo výchovnom pôsobení na ich dieťa jeho vedením v duchu kresťanského náboženstva, rozvíjali sme v deťoch náboženské poznanie, cítenie a konanie
* dbali sme o to, aby bola naplnená potreba sociálneho kontaktu dieťaťa s rovesníkmi
* pomáhali sme dieťaťu ľahšie a plynule sa adaptovať do nového prostredia MŠ citlivým prístupom a láskou
* podporovali sme a prehlbovali vzťah dieťaťa k poznávaniu a učeniu hrou, prebúdzali sme v ňom prirodzenú zvedavosť
* cieľavedome, systematicky, v čo najtvorivejšej atmosfére a príjemnej klíme sme rozvíjali celú osobnosť dieťaťa – v psychomotorickej, kognitívnej, sociálnej, aj emocionálnej oblasti
* v prípade potreby sme citlivo komunikovali s rodičmi o prípadnom špeciálnom, alebo odbornom poradenstve – spoluprácovali s pediatrom, psychológom, logopédom
* diferencovali sme úlohy pre jednotlivé vekové skupiny
* podarilo sa zaškoliť 22 detí

V školskom roku 2019/20 bolo prijatých do materskej školy 69 detí vo veku 3-6 rokov. Z celkového počtu bolo 23 predškolákov, medzi ktorými boli 2 deti s odloženou školskou dochádzkou.

**Výchovno – vzdelávaciu činnosť** v našej MŠ sme realizovali podľa Školského vzdelávacieho programu **„Srdiečko“**, ktorý je v súlade so Štátnym vzdelávacím programom pre predprimárne vzdelávanie. Vo výchovno-vzdelávacej činnosti sme plnili úlohy, vyplývajúce z koncepčného zámeru rozvoja školy, z POP na tento šk. rok, ako i z plánu práce školy. Úlohy sme diferencovali podľa vekového zloženia detí v triede. Vypracovali sme diagnostické záznamy o deťoch a na základe týchto záznamov sme venovali veľkú pozornosť individuálnemu prístupu deťom v priebehu celého dňa. Vo výchovno-vzdelávacej práci sme plánovali činnosti, v ktorých prevládala hra spojená so zážitkovým učením, kde deti mohli naplno rozvíjať svoju tvorivosť, fantáziu, aktivitu. Účasťou na vzdelávacích aktivitách sme sledovali zvyšovanie odbornosti pedagogických zamestnancov a tým i zvyšovanie úrovne a kvality výchovno-vzdelávacieho procesu. V práci sme realizovali nové, aktivizujúce metódy, aby boli deti aktívnejšie, samostatnejšie, komunikatívnejšie.

**Edukácia** detí predškolského veku prebiehala vo vzdelávacích oblastiach rozvoja osobnosti: Jazyk a komunikácia, Matematika a práca s informáciami, Človek a príroda, Človek a spoločnosť, Človek a svet práce, Umenie a kultúra, Zdravie a pohyb a Verím v Boha.. Pri plánovaní edukačných aktivít sme vychádzali z aktuálneho stavu rozvoja, záujmu detí, zo vzdelávacích oblastí a výkonových štandardov. Deti získavali elementárne základy komunikačných, matematických kompetencií a kompetencií v oblasti vedy a techniky, digitálnych kompetencií a kompetencií učiť sa, riešiť problémy, tvorivo a kriticky myslieť, sociálnych a personálnych, občianskych, pracovných a duchovných kompetencií podľa zásady primeranosti a individuálnych a vývinových osobitostí. Pretože na začiatku školského roka bola značná časť z detí nové, nepoznali sa. Našou prvoradou úlohou teda bolo pomôcť deťom adaptovať sa, oboznamovať sa s MŠ a vytvárať kolektívne vzťahy.

**Predškoláci** sa počas roka zlepšili po všetkých stránkach - sú komunikatívnejší, komunikujú s deťmi i dospelými, pomáhajú mladším deťom, pomáhajú i učiteľkám, vedia samostatne riešiť rôzne úlohy, nachádzajú v knihách a časopisoch nové poznatky vo svojej sfére záujmov, pracujú samostatne pri edukačných aktivitách – výtvarných, grafomotorických, zmena nastala v oblasti jazykovej – zlepšila sa výslovnosť, rozvinul sa verbálny prejav. V spolupráci s rodinnými príslušníkmi sa rozvíjala slovná zásoba i správnosť vyslovovania hlások. Deti s odloženou povinnou školskou dochádzkou sa zlepšili po všetkých stránkach – psychomotorickej, osobnostnej, sociálnej, komunikatívnej, kognitívnej, jazykovej a po stránke pozornosti.

V priebehu každodenného pobytu detí v materskej škole bola **náboženská výchova** úzko prepojená so všetkými vzdelávacími aktivitami. Snažili sme sa o to, aby sa deti učili spájať vieru so životom, učili sme deti základné modlitby, vytvárať si osobný vzťah s Bohom, svätými, učili sme ich nesebeckej láske a slobodne sa rozhodovať pre dobro. Prvky kresťanskej výchovy sme začleňovali do činnosti detí v priebehu celého dňa v MŠ.

Deti sme oboznamovali s biblickými príbehmi, čítaním detskej Biblie alebo prostredníctvom DVD príbehov Starého a Nového Zákona. Oboznamovali sme ich s náboženskými básňami a piesňami, s kresťanskými sviatkami a tradíciami – sv. Vincent, Dušičky, Mikuláš, Narodenie Pána, Traja králi. Snažili sme sa o vytváranie atmosféry v duchu kresťanského porozumenia a lásky.

Počas školského roka sme prežívali **liturgický rok** – dušičkový čas, advent, Mikuláš, Vianoce, pôst.

**Hry a činnosti podľa voľby detí -** V triedach sú vytvorené hracie kútiky, v ktorých sa deti hrali so stavebnicami, autami, bábikami, hrali sa na mamičky, na lekára, na stavbárov, na kuchárky, stolové hry. Námetové hry rozvíjali hlavne staršie deti, mladšie sa rady hrávali s autami, využívali dopravný koberec, navliekali šnúrky, skladali puzzle, kreslili na tabuľu. Postupom času začali i mladšie deti vytvárať malé skupinky a začali sa hrať podľa vzoru starších, alebo dokonca s nimi v námetových hrách. Spoločne potom upratovali hračky a navzájom si pomáhali. Pretože sme mali deti od 3 do 6 rokov, oboznamovali sme ich so základmi potreby pomôcť a mať z pomoci inému dobrý pocit. Staršie deti s ochotou pomáhali mladším. Edukačné aktivity v čase raných hier sme navodili priamo i nepriamo, prostredníctvom pripravených pomôcok, úpravy prostredia i ukážkou činnosti, na ktorú sme deti chceli upozorniť. Deti obvykle reagovali na ponúknuté podnety. Negatívom činností bolo to, že deti prichádzali do MŠ pomerne neskoro,  preto niektoré deti v ranných aktivitách chýbali.

**Zdravotné cvičenia** sme realizovali denne v triedach, aj využívaním náradia a náčinia.

Predškolské deti sa na cvičenie v druhom polroku prezliekali. V priebehu školského roka sme zaznamenali zlepšenie koordinácie pohybov, pohybových zručností u viacerých detí. Využívali sme náradie a náčinie, rytmické nástroje, didaktickú techniku. Pri cvičení s mladšími deťmi sme využívali cvičenia s riekankami. Deti mali v obľube preteky, športové súťaže, hry s loptami, pohybové hry. Učili sa počúvať s porozumením (slovné pokyny v hrách napr. Kubo velí, Pláva loď tešiť sa z vlastného úspechu, ale i pochváliť kamaráta, prijať i neúspech, podriaďovať sa pravidlám hier a pod.).

**Telovýchovné činnosti** sa prelínali s inými činnosťami v priebehu celého dňa – pri pobyte vonku, v odpoludňajších aktivitách. Pri súťažiach sme deti učili spolupatričnosti. V zime sme záhradu využívali na stavanie snehuliakov, hry v snehu, na jeseň a jar hry – naháňačky, preliezanie na preliezkach.

Cvičili sme podľa projektu KU – „Zdravý chrbátik“.

**Spievali** a počúvali sme piesne, rytmizovali sme riekanky hrou na tele i pomocou Orffovho inštrumentára, pohybovali sa podľa hudby.

**Vo výtvarných a pracovných činnostiach** sme využívali rôzny materiál, kresliace a maľovacie pomôcky, viedli sme deti k samostatnosti, k tvorivosti a využitiu vlastnej fantázie.

Pri **získavaní poznatkov** sme využívali encyklopédie, prezentácie v Power Pointe.

V edukačných aktivitách sme využívali **prácu s knihami, časopismi**, premietali DVD filmy s aktuálnou témou (náboženské, prírodovedné, o ľudskom tele, rôznych činnostiach), využívali sme CD, staršie deti mali svoje **pracovné zošity** na matematické činnosti a činnosti súvisiace s rozvojom poznávania prírody, spoločnosti, na grafomotorické činnosti a rozvíjanie reči sme prefocovali prac. listy, mladším deťom sme všetky pracovné listy prefocovali.

Pri každodennej činnosti sme deti viedli k používaniu „čarovných“ slovíčok: „prosím, ďakujem, prepáč“, k rozvoju kladných medziľudských vzťahov, k vyjadrovaniu svojich pocitov a potrieb, k nenásilnému riešeniu konfliktov medzi sebou, či k dohodnutiu sa na kompromise a odpusteniu si chýb. Deti sa učili hodnotiť svoje výkony, ale i povzbudiť a pochváliť výkon svojho kamaráta. Naučili sa hrať v skupinkách, podriaďovať sa jeden druhému, spoločne sa vedieť hrať spoločenské hry a dodržiavať pravidlá.

**Na rozvoj reči** a slovnej zásoby sme využívali prácu s knihou, DVD „Lucinka Pusinka“, prac. listami, rozcvičky jazýčka a spoluprácu s rodičmi pri cvičení správnej výslovnosti hlások.

Na rozvíjanie **informačných kompetencií** sme využívali počítače v triede, kde deti mali možnosť pracovať s detskými programami.

Na rozvíjanie psychomotorických kompetencií – **pohybových zručností** deti mali tiež možnosť využiť telocvičňu pri Gymnáziu sv. Andreja, bol uskutočnený plavecký, lyžiarsky a korčuliarsky kurz.

**V sebaobslužných činnostiach** sa deti učili samostatne obliekať a obúvať, uložiť svoje veci na určené miesto, poskladať prikrývku, učesať sa, pomáhať mladším deťom, staršie deti sa učili jesť príborom.

 Počas **pobytu vonku** sme chodili na vychádzky do blízkeho i vzdialenejšieho okolia, do mesta, do rôznych inštitúcií, pozorovali sme prírodu. Počas zimy sme sa starali o vtáčiky kŕmením. Chodili sme na klzisko, lopárovať sa.

Vo všetkých edukačných aktivitách sme sa snažili používať **aktivizujúce metódy**, nepredkladať deťom hotové poznatky, provokovali sme deti k novým, pre ne doposiaľ neznámym činnostiam.

U detí sme aktivitami rozvíjali počiatočnú finančnú gramotnosť, enviromentálne cítenie, mediálnu výchovu i ľudské práva.

**Prostredie materskej školy** sme zdobili výtvarnými prácami detí, výrobkami detí.

***§ 2. ods. 1 pís. o)***

**Úspechy a nedostatky**

Počas celého školského roka v materskej škole sme sa snažili o vytvorenie pozitívnej klímy. Aby tu bolo cítiť vzájomnú lásku medzi všetkými, ktorí sa tu stretávame, ktorá vychádza z lásky k Bohu. Viedli sme deti k úcte ku kresťanským hodnotám, k úcte k ľuďom, k ochote pomáhať a mať dobrý pocit z toho, že pomáhame a tým vzdávame úctu Nebeskému Otcovi. V priebehu školského roka sme sa snažili vytvoriť na verejnosti dobrý obraz o materskej škole.

V tomto školskom roku **sa nám darila spolupráca s rodičmi**. Mali záujem o dianie v materskej škole a prejavilo sa to pri stretnutiach s nimi. Rodičia pomáhali škole pri obstarávaní rôzneho materiálu, hračkami, pri akciách - Mikuláš, koláčikmi na oslavy škôlky, pomocou pri niektorých akciách. Výrazne sa aktivizovali v komunikácii s mestským zastupiteľstvom v oblasti financovania MŠ.

Boli sme otvorení poskytnutiu priestorov na duchovnú obnovu pre rodiny a stráženie detí.

**Darila sa nám aj spolupráca s rôznymi inštitúciami v meste, so školami v okolí.** Uskutočnili sme **návštevy** knižnice, kostolov, Eucharistickej adorácie v Jezuitskom kostole, Liptovského múzea, sestier Satmárok, ZŠ sv. Vincenta, Gymnázia sv. Andreja, cintorína, Kalvárie, zelovocu, kvetinárstva, železničnej a autobusovej stanice, zimného štadióna, tržnice, ZOO obchodu, prvákov v ZŠ.

Medzi zaujímavé aktivity a akcie patrí návšteva Liptovského múzea, kde deti majú možnosť okrem rôznych výstav pracovať aj v tvorivých dielňach, knižnice i rôznych kultúrnych vystúpení v Kultúrnom dome. Predvianočný čas sme si spestrili stretnutím sa s Mikulášom, ktorému sme pripravili krátky program. Potancovali sme si v maskách na našom Karnevale. Veľmi pekné vzťahy sme mali s kamarátmi zo ZŠ sv. Vincenta, ktorí nás viackrát pozvali navštíviť prvákov.

Bližšia spolupráca bola so ZŠ sv. Vincenta a **s rôznymi inštitúciami** – Centrom ped. – psychologického poradenstva, Mestskou knižnicou, Katolíckou univerzitou, Liptovským múzeom, Galériou Ľ. Fullu, ZUŠ Ľ. Fullu, Gymnáziom sv. Andreja, Mestskou políciou, Hasičmi, s MŠ v Albánsku, s Dobrým anjelom, s firmou MONDI.

**S KU – katedrou elementárnej pedagogiky** sme spolupracovali zapojením sa do výtvarnej prehliadky, kde sme získali aj pamätné listy.

Materským školám naše deti vyrobili a poslali pozdravy ku Vianociam. Aj takýmto milým spôsobom sme chceli nadviazať s inými Materskými školami kontakt.

Podarilo sa nám **prezentovať školu na verejnosti** – cez umiestňovanie textov a fotografií na internetovej stránke, cez zapájanie sa do súťaží a projektov a prezentovaním prác detí na vývesnej tabuli na vonkajšom oplotení MŠ.

Podarilo sa nám zrealizovať: **Plavecký kurz** (1x v Liptovskej Osade), **Lyžiarsky kurz** (1x na Malinôm Brde), **Korčuliarsky kurz** (na Zimnom štadióne).

Všetky činnosti a aktivity detí sme priebežne počas školského roka zachytávali do fotoaparátu a umiestňovali na internetovú stránku MŠ.

**Úspechy v súťažiach**: Zapájali sme sa do výtvarných súťaží a Výtvarnej prezentácie „Obrázky z mesta“ – pamätné listy

Zapojili sme sa do **súťaže cez časopis Zvonček**, kde sme vyhrali školské pomôcky.

V tomto školskom roku sa nám podarilo rozvíjať činnosť **krúžkov** – Anglický jazyk – 3 skupinky a folklórny krúžok – 2 skupinky. Spolupracujeme so ZUŠ Ľ. Fullu, ktorá má u nás elokované pracovisko – výtvarný odbor. Deti mali možnosť prostredníctvom nich osvojiť si nové vedomosti a zručnosti, pokračovať v už získaných vlaňajších zručnostiach, vystúpiť na viacerých školských vystúpeniach a prezentovať svoje výtvarné práce na súťažiach a nástenkách MŠ.

**Z materiálnej stránky** sa nám podarilo aktívne využívať školský dvor – prevažne trávnatú časť, je potrebné ešte zakúpiť pre deti sezónne hračky – hrabličky, záhradné náradie (malé metličky, lopatky, vedierka).

**Podarilo sa nám:** zakúpiť do MŠ dovybavenie tried – učebné pomôcky a hračky, učiteľské kreslo, rádio, reproduktory do všetkých troch tried; vykonala sa revízia a renovácia detského ihriska; revízie elektrických a plynových zariadení, prenájom a dezinfekcia dávkovačov vody v triedach, zakúpil sa kalibrovaný teplomer, chladnička. Maľovala sa kuchyňa, tepovali všetky koberce. Podarilo sa vyhrať projekt MONDI: Obnova a doplnenie detského ihriska – záhradné lavičky.

V mesiaci apríl sa uskutočnil **zápis detí** - našich predškolákov do 1. ročníka ZŠ. V našej MŠ bolo 23 predškolákov, ktorí sa zápisu zúčastnili. Do prvého ročníka bolo prijatých 21 detí, do nultého ročníka 1 dieťa a odklad školskej dochádzky má 1 dieťa, s ktorým budeme intenzívnejšie pracovať v bud. šk. roku.

Predškoláci získali **Osvedčenie o absolvovaní predprimárneho vzdelávania.**

**Dochádzka detí** do MŠ sa znížila (z 51 detí/deň na 48 detí/deň). Bola však ovplyvnená v mesiaci október a december chorobnosťou detí (44 – 45 detí/deň). Najvyššia bola v mesiacoch september a január (51 - 52 detí/deň).

V tomto školskom roku **sa nám nepodarilo** získať bližšiu spoluprácu s logopedičkou z CPPP v Ružomberku, čo by sme chceli v bud. šk. roku doplniť. Chceme sa viac zapájať do súťaží, viac spolupracovať s inými MŠ v okolí a uskutočniť besedy s policajtom a dopravákmi.

Počet **všetkých zaevidovaných žiadostí o prijatie dieťaťa na šk. rok 2020/21 bol – 57** (z toho 25 detí, ktoré nedosiahli 3 roky veku)

* na školský rok 2020/21 bolo prijatých - **23** nových detí (z toho 10 detí, ktoré nedosiahli 3 roky veku)
* na prijatie počas tohto šk. roka čaká **10** detí

**Návrh opatrení na zlepšenie úrovne výchovy a vzdelávania vyplývajúcich zo správy:**

* V nasledujúcom školskom roku chceme aj naďalej zvyšovať úroveň výchovno-vzdelávacej činnosti štúdiom nových metodických materiálov, využívaním nových metód a foriem práce aktivizovať deti
* Chceme spolupracovať naďalej s rodičmi, nástenky pre rodičov budú obohatené o aktuálne básne, piesne a hry, ktoré sa deti v MŠ učia a takisto o práce detí, ktoré v MŠ vytvorili
* Vo výchovno-vzdelávacej činnosti chceme využívať prácu s časopismi a inými materiálmi pre deti na vylepšenie edukačnej činnosti. Chceme sa naďalej zapájať do súťaží, do kurzov (lyžiarsky, plavecký, korčuliarsky)
* Chceme zintenzívniť spoluprácu s logopedičkou a rôznymi inštitúciami v meste

**Záver**

**Vypracovala:** Mgr. Elena Chachaľáková, riaditeľka MŠ

V Ružomberku, **21. septembra 2020**

 ..........................................

 Riaditeľka

Správa bola predložená a prerokovaná v pedagogickej rade: dňa 7.10. 2020

 ..........................................

 riaditeľka

Správa bola predložená a prerokovaná v Rade školy.

**Stanovisko Rady školy:**

Rada školy odporúča zriaďovateľovi **schváliť** správu o výsledkoch a podmienkach výchovno-vzdelávacej činnosti Materskej školy sv. Lujzy v Ružomberku

za školský rok 2019/20

V Ružomberku

 ..........................................

 predseda Rady školy

**Za zriaďovateľa:**

 .............................................................

 Mgr. Lucia Ivančáková, s. M. Belarmína

 provinciálna predstavená - zriaďovateľ